b'\n_START_ARTICLE_\nPore\xc4\x8dje\n_START_PARAGRAPH_\nPor\xc3\xa9\xc4\x8dje, tudi hidrogr\xc3\xa1fski baz\xc3\xa9n, je geografsko obmo\xc4\x8dje, ki zavzema celotni tok reke in vseh njenih pritokov. Tako se vsa voda iz pore\xc4\x8dja steka v isto reko._NEWLINE_Pore\xc4\x8dja so med seboj lo\xc4\x8dena z razvodji. Reke se sicer lahko napajajo z vodami iz izvirov, ki se lahko spet deloma napajajo iz podzemnih voda z drugih podro\xc4\x8dij, vendar so pore\xc4\x8dja na\xc4\x8deloma zaklju\xc4\x8dene povr\xc5\xa1inske enote zbiranja in odtekanja vode._NEWLINE_Na obmo\xc4\x8djih, ki so zgrajena iz slabo prepustnih kamnin, prekritih le s tanko prevleko tal iz vegetacije in strmimi pobo\xc4\x8dji, se zaradi pronicanja in izhlapevanja izgubi le malo vode. Na teh povr\xc5\xa1inah so pore\xc4\x8dja majhna. Ob\xc5\xa1irna pore\xc4\x8dja pa se pojavljajo v pokrajinah, kjer so kamnine prepustne in jih prekriva debela talna prevleka z bujno vegetacijo.'